google/wiki40b huggingface dataset:
Halm

Halm er den delen av loavlingen (strået) som blir igjen når kornet er tresket fra. Halm består nesten bare av ren cellulose, og har liten næringsverdi.
Tidligere ble kornet slått med sigd og ljå, fraktet bort fra jordet og tresket på gården. Halmen var en viktig ressurs og ble benyttet til mange formål. Halmen ble blant annet kuttet opp til hakkels med hakkelsmaskiner, og etter å ha blitt bløtet og blandet med mel, brukt som mindreverdig fôr til dyrene.
Etter at selvgående skurtreskere ble benyttet, ble halmen tilbake på åkeren. På grunn av liten verdi og til bry ved jordarbeiding ble den gjerne brent på bakken (halmbrenning). I distrikter med lite husdyr og dermed lite bruk av gjødsel har halmen stor betydning som jordforbedringsmiddel, for å opprettholde det organiske materialet i jorden og bygge opp humus.
Halm har igjen fått økt verdi ettersom energiprisene har økt og det har blitt lønnsomt å brenne halmen.

Anvendelsesområder

Halmen har hatt, og har også i dag flere anvendelsesområder:
Vilshult

Vilshult er et tettsted i Olofström kommune i Blekinge län i Sverige. I 2010 hadde tettstedet 314 innbyggere.
Hayato Okanaka

Karriere

Hayato Okanaka startet sin profesjonelle karriere i Gamba Osaka i 1991. Han har også spilt for Oita Trinita.
Konstriktiv perikarditt

Behandling

Vanndrivende medikamenter kan ha effekt. Slike medikamenter vil senke blodtrykket og avhjelpe hjertet noe. Hjelper ikke dette vil operative inngrep være eneste løsning. Hjerteposen må da fjernes. Dette er en operasjon forbundet med betydelig risiko, med dødelighet på 6% eller høyere.
Høydalsfjorden

Høydalsfjorden er en fjordarm av Solheimsfjorden i Flora kommune i Sogn og Fjordane.  Fjorden ligger like sør for Florø og strekker seg 13 kilometer sørøstover. Fjorden har to innløp, et mellom Ålvorsundet på vestsiden av Ålvora og et større innløp mellom Ålvora og Neståa. Like innenfor innløpet ligger de to øyene Litle og Store Timberøya og lenger inn i fjorden ligger Hjortøya. Sør for Litle Timberøya ligger Stongasundet mellom øya Stavøy og fastlandet. Sundet går sør til Brufjorden.
Det ligger flere bruk på nordsiden av fjorden som Holmesund og Steinhovden. Sør for Hjortøya ligger Langeneset som strekker seg 2 kilometer nordvestover i fjorden. Helt inne på nordsiden av neset ligger Høydal, som har gitt navn til fjorden. Nord for Høydal smalner fjorden inn og de siste 2,5 kilometrene inn til bunnen av fjorden kalles Osstrupen. 
Fv 542 går langs sørsida av fjorden og kryssar Osstrupen. På nordsida av fjorden går Fv 543.
Hemipsocidae

Utseende

Antennene har 13 ledd, føttene 2 ledd. Forvingene er karakteristiske, med få men kraftige hår, hårene på vingerårene står på en rekke eller mangler helt, ofte har hvert hår en svart flekk ved roten. Lengdeåren M (midt i vingen) har to grener. Ved bakhjørnet av forvingen er det én analåre. Cellen areola postica ved vingens bakkant er forbundet med M ved en tverr-åre.

Levevis

Disse støvlusene lever mellom døde blader. Om de blir forstyrret, kan de løpe raskt og tumle ned blant bladene på en karakteristisk måte.
Verdenscupen i hurtigløp på skøyter 2017/18 – Lagsprint kvinner

Den 3. offisielle Verdenscupen i hurtigløp på skøyter – Lagsprint kvinner (engelsk: ISU World Cup Speed Skating 2017/2018 – Team Sprint Ladies) ble arrangert vintersesongen 2017/18.
Det er tre løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene.
Åsane Senter

Åsane Senter er et tidligere kjøpesenter i bydelen Åsane nord i Bergen som åpnet i 1976. Senteret hadde omkring 80 butikker. 
Like ved siden av Åsane Senter lå Arken (åpnet i 1985). I 2007 slo Åsane senter og Arken seg sammen og ble Åsane Storsenter, etter omfattende rehabilitering av byggene.
Messe (musikk)

Messe (missa) i musikalsk forstand er en tonesetting av latinske messetekster fra den katolske gudstjenesten.

Beskrivelse

Betegnelsen messe kommer av sluttordene: «Ite, missa est» som svært omtrentlig betyr «gå i fred».
Det finnes messer som tonesetter tekstene i den vanlige søndagsmessen (ordinarium), andre kan bruke kirkeårets skiftende tekster (proprium) som grunnlag. Messer kan være a cappella, dvs for sangstemmer alene, eller sangen kan akkompagneres av et varierende antall instrumenter opp til et fullt orkester.
Siden den lutherske liturgien har beholdt ordinarium finnes det også messekomposisjoner av ikke-katolske komponister, et eksempel er Bachs Lutherske messer.
Promenade de la Croisette

Promenade de la Croisette (også kalt Boulevard de la Croisette, kortform la Croisette) er en berømt og fornem gate i Cannes i Frankrike. Den har sitt løp langs hele stranden mot Middelhavet og er omkring 2 km lang, med kasinoet Palm Beach i øst og den gamle havnen og gamlebyen i vest.
Gaten er først og fremst blitt kjent i store deler av verden i sammenheng med Filmfestivalen i Cannes, og Festival- og kongresspalasset ligger mot gatens vestre ende. 
På bysiden av gaten ligger dyre butikker, restauranter og hoteller (som Majestic (nr 10), Gray d’Albion (12-18), Carlton (nr 58) og Martinez (nr 73)) på rekke og rad. Tettheten av butikker som selger prestisjemerker er kanskje tettere i denne gaten enn noe annet sted i verden og Armani, Chanel, Christian Dior, Prada, Valentino, Gucci, Dolce & Gabbana, Fendi, Louis Vuitton, Ralph Lauren, Hermès, Yves Saint-Laurent, Jean-Paul Gaultier, Burberry, Hugo Boss, Christian Lacroix, Celine, Bvlgari, Lancel, Chopard, Cartier, Emilio Pucci og Escada er alle representert.
Huining

Huining (kinesisk: 会宁县; pinyin: Huìníng Xiàn) er et fylke i provinsen Gansu i Folkerepublikken Kina. Det ligger i byprefekturet Baiyin.
I 1999 var folketallet på 569 599 innbyggere.

Kulturminner

Stedet for Den røde armés styremøte i Huining (Huining Hongjun Huishi jiuzhi, 会宁红军会师旧址) og Niumendong-funnstedet fra steinalderen til bronsealderen (Niumendong yizhi, 牛门洞遗址) er oppført på Folkerepublikken Kinas liste over kulturminner.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Ring (smykke)

En ring er et smykke som kan settes på en finger, tå, rundt en arm, en ankel, halsen og i nesen eller ørene. Ringer har vært laget i alle metaller og skåret ut i ben, edelstener, glass o. l. Fra gammel tid i Orienten og Europpa er fingerring den form som er best kjent. Både funn og litterære kilder viser at ringen har vært mere brukt enn andre smykker som symbol og tegn på rang.
Austevoll Idrettsklubb

Fotball

Austevoll Fotball var et av de fremste 3. divisjonsklubbene i Hordaland Fotballkrets og spilte kvalifisering for 2. divisjon både 2009- og 2010-sesongen mot henholdsvis Os og Voss. I sistnevnte kamp vant Austevoll 5-3 sammenlagt og ble klare for 2. divisjon i 2011. De endte imidlertid sist i sin divisjon og rykket dermed ned igjen til 3. divisjon.

Skøyter

Klubben meldte seg inn i Norges Skøyteforbund i løpet av forbundets tingperiode 1992–1994, og ble dermed en av skøyteklubbene i Hordaland Skøytekrets.
Hanne Haugland ble klubbens første løper til å representere Norge i verdenscupen på skøyter under stevne i Berlin 19.–21. november 2010. Haugland ble også forut for stevne i Berlin Norgesmester på 500 meter i Vikingskipet.
Kalashene

Kalashene (kalasha: kaĺaśa, nuristani: kasivo) er et urfolk og en etnisk gruppe i distriktet Chitral i provinsen Khyber Pakhtunkhwa i Pakistan. De snakker kalasha som tilfører de dardiske språk innenfor den indoariske språkfamilie. De er unike blant Pakistans befolkning, og er betraktet som landets minste religiøse fellesskap.
Amblyoproctus rugosus

Utseende

En nokså liten, avlange og jevnbred, blankt svart hornbille.
Hele oversiden er grovt og ganske tett punktert. Hodet hos hannen har to spisse knøler. Pronotum har lengdefure i midten, men ingen horn eller knøler. Dekkvingene har opphøyde lengderibber, mellom disse er de svært kraftig punkterte.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten lever i Peru og Fransk Guyana.
Reisesjekk

En reisesjekk er en ferdigutfylt pengeanvisning påført et fast beløp på en utenlandsk valuta. Sjekken kan kjøpes i en bank i hjemlandet og veksles inn i en bank eller på et vekslingskontor i ankomstlandet. Ved kjøp må kjøperen påføre hver enkelt sjekk en signatur under påsyn av utsteder. Innehaveren påfører igjen signatur ved bruk av hver enkelt sjekk under påsyn av mottakeren. Sjekkene var tidligere et hyppig brukt betalingsmiddel av reisende som ville unngå å ta med store beløp i kontanter til utlandet. Ved tap av reisesjekkene kan beløpet refunderes ved å fremvise kjøpskvitteringen, noe som forsikrer innehaveren om at ingen andre løser inn sjekken.
De første reisesjekkene ble utstedt 1. januar 1772 av London Credit Exchange Company og var gangbare i ni europeiske byer. American Express videreutviklet systemet i 1891 og selskapet har siden vært den største utstederen av reisesjekker. I Norge begynte banker å selge norske reisesjekker i 1977. Disse sjekkene var pålydende 500 kroner og kunne benyttes i Vest-Europa og et fåtall andre land.
I perioden mellom 1950 og 1990 var reisesjekker en av de viktigste betalingsformene for turister på utenlandsreise som ville unngå risikoen ved å bære på seg store kontantbeløp. Fra 1990-tallet og utover har bruken av reisesjekker minsket betydelig ettersom debet- og kredittkort har blitt ansett som en mer praktisk måte å betale på i utlandet. Som følge av dette har det også blitt færre forretninger som aksepterer reisesjekker som betalingsmiddel. I 2005 introduserte American Express reisesjekker som oppladdbare betalingskort som i større grad også kan brukes i forretninger og pengeautomater.
De største internasjonale utstederne av reisesjekker er American Express, MasterCard, Thomas Cook og Visa. I Norge er Forex den største aktøren som fortsatt tilbyr kjøp og salg av reisesjekker. DNB avviklet salget av reisesjekker i mars 2006. All kjøp og bruk av reisesjekker skal i Norge rapporteres til myndighetene.
Mangan(VII)oksid

Mangan(VII)oksid (også kjent som manganheptoksid eller dimanganheptoksid) er en uorganisk forbindelse med formelen Mn₂O₇. Den eksplosjonsfarlige væsken er svært reaktiv, og er under standard trykk og temperatur en oksidgrønn, oljeaktig væske. Håndtering av forbindelsen blir betraktet som farlig. Forbinelsen ble omtalt første gang i 1860.
Abu Qatada

Abu Qatada (arabisk: أبو قتادة الفلسطيني , Abū Qatāda al-Filasṭīnī, også kalt Omar Abu Omar, egentlig Omar Mohammed Othman; født 1959/1960 i Betlehem i daværende Jordan) er enn islamistisk fundamentalist av palestinsk herkomst med jordansk statsborgerskap.

Liv og virke

Qatada levde fra 1993 til 2013 som politisk flyktning i Storbritannia, ettersom hand hjemland hadde satt ham i sammenheng med en rekke morderiske bombeattentater og hadde dømt ham til døden in absentia i 1998. Hsn gårt gor å ha vært en av den mest innflytelsesrike jihadister i Europa. Han var nær venn med Abu Hamza al-Masri og Omar Bakri Mohammed.
Den spanske undersøkelesesdommer Baltasar Garzón betegnet Abu Qatada som geistlig overhode for mujahedinene og Osama bin Ladens sandemann i Europa. Opptak av hans prekener ble funnet i Mohammed Attas leilighet. Han måtte holde sine prekener i Four Feathers Club nær Baker Street i London, ettersom han var uønsket i de fleste av byens moskeer.

Flukt og arresasjon

Hen gikk i dekning i 2002. Men i oktober 2002 ble han funnet, og ble arrestert i et samfunnshus sør i London, og bragt til Belmarsh-fengselet. Han var imislertid løslatt mot kausjon for en kortere periode fra mars 2005, men ble atter arrestert i august samme år i påvente av utlevering til Jordan. Abu Dahdah, en av de hovedmistenkte for terrorangrepene i Madrid, hadde besøkt Qatada over 25 ganger med penger og åndsfrender. Han nyter fremdeles (2019) betydelig respekt blant mange islamister. I juni 2007 forsøkte islamister fra terrororganisasjonen Islams armé forgjeves å få i stand en utveksling av Qatada mot jornalisten Alan Johnston som var blitt bortført på Gazastripen. 
I februar 2009 fav Storbritannias høyesterett tillatelse til at Abu Qatada skulle bli utvist til Jordan.Den europeiske menneskerettighetsdomstol omstøtte i januar 2012 utleveringsbeslutningen, ettersom Jordan stod klar med anklager som med høy sannsynlighet hvilte på utsagn som var fremkommet under tortur.

Løslatelse og utvisning

Den 13. februar 2012 ble Abu Qatada uløslatt men under strenge vilkår. Han måtte blant annet klare seg uten pass, og bære et elektronisk armbånd, og ingen med unntak av hans kone og marn kunne besøke ham, og han kunne bare eie én bankkonto, ikke ha noen telefon eller andre databærende instrumenter, og ikke motta noen besøkende som medbragte datautstyr.
Den 7. juli 2013 ble Abu Qatada tilslutt utvist til Jordan. Dette skkjedde etter at det ble avtalefestet mellom Storbritannia og Jordan at intet bevismateriale skulle benyttes mot ham hvis det var fremkommet under tortur. Den 24. september 2014 frikjente en jordansk militærdomstol hsm fra anklagene om at han hadde planlagt angrep på amerikanske og israelske borgere. Til tross for avtalen mellom Storbritannia og Jordan ble det under rettssaken muligens benyttet utsagn fra en påstått medsammensvoren som var blitt torturert.
Linjediagram

Et linjediagram eller kurvediagram er en type diagram som viser informasjon som en serie datapunkter forbundet med rette linjestykker.   Det er en grunnleggende type diagram som er vanlig på mange felter. Det ligner på spredningsplott, med unntak av at datapunktene er ordnet (typisk etter x-verdier) og forbundet med rette linjestykker. Et linjediagram brukes ofte til å visualisere en trend i data over tidsperioder, derfor tegnes ofte linjen kronologisk. I disse tilfellene er de på engelsk kjent som run charts.
Pampa (Texas)

Pampa er administrativt sete i Gray County i Texas. Her krysser U.S. Highway 60 over Highways 70, 152 og 273. Pampa har et areal på 22,6 km².
Et viktig arrangement i Pampa er Top O'Texas Rodeo.
Byen ligger i landsdelen Texas Panhandle.
I følge 2010 års folketelling hadde Pampa 17 994 innbyggere.
Den norske sjømannskirken (Puerto del Carmen, Lanzarote)

Den norske sjømannskirken i Puerto del Carmen i Lanzarote holder til i lokaler i kjøpesenteret Puerto Cinco i Puerto del Carmen. Utendørs er det en terrasse med utsikt over havet. Kirken er et sosialt, kulturelt og åndelig møtepunkt for mange skandinaver som oppholder seg på Lanzarote. 
Sjømannskirken har bøker til utlån, tilgang til internett og gratis IP-telefon til Norge. I kafeteriaen selges nystekte vafler og kaffe, og grøt på lørdager.
Anouk Aimée

Bakgrunn

Hun var datter av skuespilleren Henri Murray (født Henry Dreyfus) og skuespilerinnen Geneviève Sorya (født Durand).
Ifølge én historiker er det - trass i påstander og spekulasjoner - aldri blitt bekreftet at hun skulle ha vært i slekt med den kjente kaptein Alfred Dreyfus. Hennes far var jødisk, moren var katolikk. Hun ble døpt og oppdratt katolsk, men gikk over til jødedommen i voksenalder.
Hun fikk sin tidlige utdannelse ved l'École de la rue Milton i Paris, École de Barbezieux, Pensionnat de Bandol og Institution de Megève. Hun studerte dans ved operaen i Marseille,  teater i England, og deretter dramatisk kunst og dans med Andrée Bauer-Thérond.

Karriere

Hun startet egentlig sin filmkarriere i en alder av 14 år. I sine tidlige år studerte hun skuespill og dans i tillegg til sin vanlige utdannelse. Selv om de fleste av hennes filmer er på fransk, så har hun også laget et antall filmer i Spania, Storbritannia, Italia og Tyskland, samt noen amerikanske produksjoner.
Blant hennes filmer er Federico Fellinis Det søte liv (1960), hvoretter ble hun vurdert som en «stigende stjerne som eksploderte» inn i filmverdenen. Hun spilte deretter i Fellinis 8½ (1963), Jacques Demys Lola, piken fra kaiene (1961), George Cukors Justine (1969), Bernardo Bertoluccis En latterlig manns tragedie (1981) og Robert Altmans Den nakne sannhet (1994). Hun vant en Golden Globe-pris for beste skuespillerinne - spillefilmdrama og en British Academy Film Award for beste skuespillerinne i en ledende rolle og ble også nominert for Oscar for beste kvinnelige hovedrolle for hennes tolkning i En mann og en kvinne (1966). Filmen «nesten gjenantente den frodige på-skjermen-romantikken i en tid med skeptisk modernisme», og brakte med seg internasjonal berømmelse for henne.
Hun vant under Filmfestivalen i Cannes i 1980 Prix d'interprétation féminine (prisen for beste skuespillerinne). I 2002 mottok hun César-prisens æres-pris, Frankrikes nasjonale filmpris.
Hun ble bemerket for hennes «ekstraordinære trekk» og skjønnhet, og ble ansett som «en av 100 sexiest stjerner i filmens historie», i følge en 1995 meningsmåling utført av Empire Magazine. Hennes skuespillerstil skildrer ofte en femme fatale, med en melankolsk aura. I 1960-årene skrev Life magazine  at «etter hver film dvelte hennes gåtefulle skjønnhet» i minnene til hennes tilhørere, og kalte henne «vestbreddens mest skjønne fastboende».
Petrus Herbert

Liv og virke

Peter Herbert ble immatrikulert 1552 ved Universitetet i Königsberg, og flyttet til 1557 til Universitetet i Wittenberg. I 1562 ble han i Mladá Boleslav, viet som prest blant De bøhmiske brødre. Han virket som tysk prest i Lanškroun og Fulnek. Som representant for brødrene deltok han 1560/61 i diskusjoner med blant andre Jean Calvin, og i 1564 med keiser Maximilian II.

Verker

Petrus Herbert oversatte i 1561 Confessio Bohemica (Den bøhmiske konfesjon). Han deltok i 1566 ved utgivelsen av brødrenes tyskspråklige sangbok, Die Heubtartickel des Christlichen glaubens kurtz gefasset und ausgelegt. Herbert skrev 93 av sangene i sangboken, hvorav 42 fra tsjekkisk. 
Herberts sanger Preis, Lob und Dank sei Gott dem Herrn (Evangelisches Gesangbuch (EG) 245) og Nachtlied (EG 471) er begge tonesatt Max Reger. Nachtlied er en del av Regers Acht geistliche Gesänge op. 138, komponert i Meiningen, august/september 1914. Uroppførelsen fant sted i oktober 1916.
Ishockey-VM 1999 (pulje A) – Finale

Bakgrunn

Kampen markerte første gang at Finland og Tsjekkia møtte hverandre i en finale. Begge land spilte for sitt andre verdensmesterskap (Finland vant finalen i 1995 etter en 4-1-seier over Sverige mens Tsjekkia vant finalen i 1996 etter en 4-2-seier over Canada). For Tsjekkia var det andre gang siden Tsjekkoslovakias oppløsning i 1993 de var i finalen mens for Finland var det femte gang i historien de var i finalen (siste gang var i 1998 hvor de tapte for Sverige).

Referat

Den første finalekampen ble dominert av Tsjekkia som vant kampen 3-1. I midten av første periode tok Tsjekkia ledelsen da František Kaberle etter en pasning fra Jan Hlaváč satte inn 1-0. 
I andre periode presset finnene på for å utlikne men uten suksess. Tre minutter før slutten av perioden kontret rekken med NHL-spillerne Martin Ručinský, Radek Dvořák og Petr Sýkora etter et mislykket finsk angrep, og etter et par raske pasninger satte Ručinský inn 2-0 bak Finlands målvakt Ari Sulander. 
Til tross for konstant finsk press i sluttperioden hvor de vant skuddstatistikken klarte ikke finnene å bryte tsjekkernes dominans. Først fem minutter før slutt satte Juha Lind Finlands eneste mål i kampen. Etter at tsjekkerne sleivet i midtsonen kunne Lind uhindret sette pucken i mål bak Milan Hnilička. Kampens siste mål kom 31 sekunder før slutt da Radek Dvořák etter en pasning fra Roman Šimíček satte inn 3-1-målet.

Referat

Mens den første finalekampen hadde blitt dominert av Tsjekkia viste Finland styrke i den andre finalekampen. Finland fikk en tidlig 2-0 ledelse i første periode, som tvang tsjekkerne til å gå på defensiven. Backen Antti-Jussi Niemi scoret det første målet allerede etter 1:41. Fire minutter senere styrte Juha Lind inn 2-0 etter at Tomi Kallio hadde spilt pucken på mål.
Kampen ble avgjort da finnene i overtall gjorde 3-0 tidlig i midtperioden. Marko Tuomainen styrte inn pucken bak den tsjekkiske keeperen Milan Hnilička etter et skudd fra blålinjen av backen Jere Karalahti. Først halvveis i kampen kom tsjekkernes redusering. Viktor Ujčík kom alene med Miikka Kiprusoff i det finske målet, og satte pucken i mål via keeperens ene leggskinn. I tredje periode satte Ville Peltonen inn 4-1, som også var sluttresultatet.
Ettersom både Tsjekkia og Finland hadde vunnet en kamp hver måtte det derfor for første gang i VM-historien spilles en avgjørende ekstraomgang på 20 minutter om mesterskapet. Tsjekkerne viste seg som den sterkeste i ekstramomgangen og vant skuddstatistikken 11-4 i en svingende periode med mange målsjanser. Det avgjørende målet kom 16:31 inn i perioden da Jan Hlaváč etter en pasning fra Roman Šimíček kom alene mot det finske målet og satte pucken bak Kiprusoff.
Din l-Art Ħelwa

Din l-Art Ħelwa, National Trust of Malta er en ikke-statlig, non-profit, frivillig organisasjon som ble grunnlagt i 1965 for å beskytte Maltas kulturarv og naturmiljø. Stiftelsen, Din l-Art Ħelwa har restaurert en rekke kulturminner av historisk og miljømessig betydning. Organisasjonen fremmer bevaring og vern av historiske bygninger og monumenter som viser  Maltas byer og landsbyer og steder av naturlig skjønnhet. De stimulerer til håndhevelse av eksisterende lover og gjennomførerer nye forskrifter  for beskyttelse av Maltas naturlige og menneskskapte kulturarv.
Navnet på organisasjonen er avledet fra det første verset av L-Innu Malti, Maltas nasjonalsang: "Lil din l-art ħelwa..." (til dette søte land).
Stortinamu

Beskrivelse

Stortinamuen er ca 44 cm lang og veier 1,1 kg. Den er på størrelse med en kalkun. Fargen går fra lys til mørk olivenfarge.
Skagen 18

Skagen 18 er en eiendom på sjøsida av gata Skagen i Stavanger. På adressen ligger et av byens eldste og mest kjente bygg. Den eldste delen av dette handelshuset ble bygget i begynnelsen av 1700-tallet, før 1710.
Ved graving under kjelleren fant en i 1995 en sandstrand. Over sandstranden var det en fylling. I fyllingen ble det funnet et trestykke, som kan være fra et hus. Den er fra mellom 990 og 1160 med 68% sannsynlighet, og mellom 890 og 1220 med 95% sannsynlighet. Det er mer enn 50% sjanse for at denne treprøven er fra før 1100. Dersom trestykket har hørt til et hus er det nok eldre enn fyllingen. Over fyllingen var det funn av glass og keramikk fra 1600- og 1700-tallet.
De eldste kjente beboere er Sidsel Olsdatter Cruys (søster til admiral Cornelius Cruys) og Albert Albertsen Libert som bodde her i perioden 1687–1700. Kjøpmann og reder Ole Smith Plough etablerte sin handelsforretning her i 1768.
På treveggene er det rosemaling. Disse er datert til å være fra før 1710, og minner om dekoren i Årdal gamle kirke i Ryfylke.
Ved en ombygging for Ole Smith Plough, i 1787 fikk huset den flotte fasaden det har idag, i en variant av rokokko med flotte utskjæringer. I høyden langs hele fasaden er det ni vakkre joniske pilastre eller søyler. Det hevdes at dette er Stavangers eldste bevarte trehus, men det kan også være Villa Blidensol i gamle Stavanger som også antas å være bygget tidlig på 1700-tallet, men Skagen 18 kan også være bygget allerede på slutten av 1600-tallet.
I dag drives det bakeri og restaurantvirksomhet i bygget. Hansenhjørnet er en av byens mest kjente uteserveringssted. Det ligger på hjørnet mellom Skagen, Felthusalmenningen og Skagenkaien.